Professores de l’IES Estellés participen en un Job Shadowing en un institut italià
2025-07-24

Dos professores de l’IES Vicent Andrés Estellés de Burjassot, Inés Martínez i Mª Carmen Borull, han participat recentment, de l’11 al 15 de març, en un Job Shadowing en l’institut La Fontana, situat a la ciutat italiana de Rovereto. L’activitat s’emmarca dins del projecte acreditat Erasmus + que està duent a terme l’institut de secundària.

Les docents han pogut conéixer de primera mà el funcionament i les característiques del sistema educatiu a Itàlia, així com el dia a dia en un institut italià. L’objectiu principal d’esta mena de mobilitats és contribuir a la innovació metodològica i la millora en les competències digitals del professorat del centre públic.

El Job Shadowing (aprendre mirant o aprendre en l’ombra) és una estratègia de formació, molt utilitzada en el món de l’empresa, que consta d’un període en el qual les persones que s’estan formant en alguna matèria observen a unes altres mentres estes fan el seu treball. L’objectiu del Job Shadowing és que les persones es familiaritzen amb les noves tasques i aprenguen d’unes altres veient el que fan i com ho fan.